
Importanta metodelor contraceptive
Există o gamă largă de metode contraceptive, unele cu un grad sporit de siguranță, altele cu un grad mai mic. 
· Reduc numărul deceselor materne
· Previn sarcinile nedorite
· Reduc numărul de avorturi
· Tipurile orale combinate reduc afecţiunile inflamatorii pelvine
· Prezervativele, spermicidele, diafragmele şi cupolele previn bolile cu transmitere sexuală.


Tipuri de metode contraceptive: 
· orale, 
· injectabile, 
· implante, 
· sterilizare, 
· dispozitive intrauterine, 
· prezervative, 
· spermicide, 
· diafragme, 
· cupole cervicale, 
· vasectomie, 
· metode de recunoaştere a perioadei fertile, 
· metoda amenoreei de lactaţie (MAL), 
· abstinenţa periodică, etc.


[image: http://www.wharc-online.org/wp-content/uploads/2012/09/Contraceptives-330x288.jpg]


Nu lua contraceptive după ureche! 

1. Alege cu grija 
Ai o multime de optiuni pe piata. Discuta cu un specialist despre ele, afla care sunt avantajele si dezavantajele, efectele secundare si alege metoda potrivita varstei si sanatatii tale.

2. Nu trisa
Daca ai inceput sa folosesti o metoda de contraceptie, nu sari peste controalele periodice, macar o data pe an pentru analize. Primul control după începerea utilizării unei metode contraceptive este bine să fie făcut dupa primele trei luni, pentru a stabili impreuna cu medicul cum a reactionat organismul si daca e nevoie de schimbat sau oprit administrarea.

3. Respecta sfaturile medicului
Nu face schimbari in tratamentul tau fara sa anunti. In cazul in care trebuie sa faci si alte tratamente in paralel, spune-i medicului ca iei contraceptive. Unele medicamente pot interactiona cu anticonceptionalele si le pot scadea eficienta.

4. Uita de mituri
Pilulele nu ingrasa si nu afecteaza fertilitatea, atata timp cat sunt luate sub supravegherea medicului si sunt potrivite pentru tine.

5. Fii barbata si ia initiativa
Nu astepta ca partenerul tau sa fie cel care sa te trimita la doctor ca sa alegi o metoda contraceptiva si sa va protejati. Tine minte, insa, ca nu toate metodele de contraceptie te protejeaza impotriva bolilor cu transmitere sexuala.

6. Gandeste-te daca vrei sa fii mamica in curand
Mai vrei sau nu sa ramai insarcinata pe viitor? In functie de raspuns, poti sa alegi o metoda contraceptiva permanenta (legarea trompelor uterine) sau reversibila (pilule contraceptive sau a steriletIn cazul metodelor reversibile ia in considerare si timpul care trebuie sa treaca dupa oprirea lor pentru ca fertilitatea sa revina.

7. Gandeste-te la costurile metodei de contraceptie 
Daca te hotarasti pentru o metoda de contraceptie e bine sa iei in calcul si cum iti va afecta bugetul: costul vizitei la cabinetul de planning familial, cat vei da la farmacie in fiecare luna pentru metoda aleasa, costurile suplimentatre, daca e nevoie de interventia medicului pentru aplicarea metodei (cum e cazul steriletului), cat ar costa tratamentul daca apar complicatii.

8. Avortul nu e o solutie
Dintre metodele de contraceptie luate în considerare, exclude avortul. Nu e o metoda de contraceptie, ci mai degraba una vazuta drept “colac de salvare”. Consecintele pot fi dezastruoase. Dupa cateva avorturi, sansele de a avea un copil scad considerabil.

Discuta cu partenerul tau despre dorinta de a folosi o metoda de contraceptie si mergeti impreuna sa consultati un medic.



7 mituri despre anticoncepţionale

Mitul 1: Anticonceptionalele sunt sigure 100%. 
Fals! Anticoncepţionalele nu pot să te protejeze de bolile cu transmitere sexuală (cu excepţia prezervativului), iar eficienţa anticoncepţionalelor este în jur de 99,7%. Nici o metodă contraceptivă nu îţi poate garanta siguranţa 100% împotriva sarcinilor nedorite.

Mitul 2: În administrarea de anticoncepţionale  sunt necesare pauze. 
Fals! Practic, organismul ia o pauză în fiecare lună când ai menstruaţie. Nici măcar această pauză nu este absolut necesară din punct de vedere medical.

Mitul 3: Dacă iau anticoncepţionale mă îngraş. 
Nu este adevarat. La unele femei se poate observa o uşoară creştere în greutate, datorită reţinerii de apă de către estrogen. Fiecare organism reacţionează în mod diferit la pilulele anticoncepţionale administrate.

Mitul 4: Administrarea pilulelor contraceptive va duce la apariţia petelor şi acneei. 
Este adevărat că în unele cazuri, unele anticonceptionale pot amplifica unele probleme ale tenului şi implicit a acneei (pilula cu drospirenonă), dar de obicei pilulele contraceptive au un efect pozitiv asupra tenului. 

Mitul 5: Se pot lua anticoncepţionale împreună cu alte medicamente. Antibioticele, antidepresivele, etc. pot împiedica ca pilulele anticoncepţionale să-şi mai facă efectul. De aceea, înainte de a începe să administrezi alte medicamente spune-i farmacistului că iei anticoncepţionale.

Mitul 6: Anticoncepţionalele dau foarte multe efecte secundare. 
Parţial fals! În primele 3 luni de administrare la majoritatea femeilor apar diverse efecte secundare dar după ce organsimul s-a obişnuit, efectele adverse ar trebui sa dispară, de aceea este recomandat ca anticoncepţionalele să se ia doar în urma unui consult la un medic specialist.

Mitul 7: Administrarea pilulelor contraceptive duce la infertilitate. 
Contrar credinţei populare, nu există legătură între problemele de fertilitate şi folosirea pe termen lung a pilulelor contraceptive. Pilula contraceptiva este o metodă reversibilă de contracepţie şi multe femei care au rămas însărcinate după ce au întrerupt administrarea pilulelor pot sustine aceasta afirmatie.

